11/03/2010 | Administración LocalMunicipal
Cee
Anuncio bases axuda no fogar

ANUNCIO Aprobadas por Resolución da Alcaldía, de data 17 de febreiro de 2010, as Bases específicas para a contratación temporal dun auxiliar de Axuda no Fogar a Tempo Completo, fanse públicas para o seu coñecemento e efectos. É obxecto da presente convocatoria a contratación laboral temporal mediante a modalidade contractual de Contrato de Duración Determinada a tempo completo por obra ou servizo determinado, tipo 401, cunha duración ata o 30/06/2010, de un (1) traballador para o servizo denominado” Auxiliar de Axuda no fogar”. O servizo de Auxiliar de Axuda no fogar é un servizo cuxo obxectivo xeral é apoiar integramente ás persoas ou grupos naquelas situacións nas que se vexa limitada a súa autonomía persoal e nos casos de desintegración familiar, facilitando a permanencia no seu propio contorno de convivencia e evitando no posible a súa institucionalización, e prestándolle atencións que logren un marco convivencial saudable previndo o deterioro persoal ou familiar. As funcións e tarefas a desempeñar polos/as traballadores/as serán de carácter doméstico, técnico, persoal e psicosocial-educativo: – Nun primeiro nivel de atención estará o traballador social de atención primaria que desempeña as labores de diagnóstico, trámite das solicitudes, elaboración do plan de traballo, coordinación coas auxiliares seguimento e avaliación dos casos. – Nun segundo nivel intervirán as auxiliares como profesionais que se encargan da execución, que realizarán tarefas de carácter asistencial, educativo en contacto directo co usuario de servizo, a súa familia e o seu entorno. As instancias dirixiranse ó Alcalde do Concello de Cee e presentaranse no Rexistro Xeral do Concello de 9h a 13,30h, situado en Rúa Domingo Antonio de Andrade, s/n, 15270 Cee, A Coruña, ou na forma prevista no artigo 38.4 da Lei 3011992, de 26 de novembro, do réxime xurídico das administracións públicas e do procedemento administrativo común, no prazo de dez (10) días naturais, contados a partir do seguinte ó de publicación destas Bases no BOP. a) Ser maior de 16 anos. b) Estar en posesión do certificado acreditativo de ter superado un curso de auxiliar de axuda no fogar, impartido por un organismo, asociación ou centro autorizado ou ter formación relacionada directamente co posto de traballo de rama sanitaria ou social, como poden ser auxiliar de enfermería, auxiliar de xeriatría, coidador de persoas dependentes e similares. c) Non padecer enfermidade ou defecto físico que impida o desempeño das funcións propias do posto de traballo. d) Que non fora separado mediante expediente disciplinario, do Servizo da Administración. f) Non estar incurso en causas de incompatibílidade de conformidade co establecido na Lei 53/84, de 26 de decembro, do persoal ó servizo das Administracións Públicas. g) Posuír o permiso de conducir da clase B. Os aspirantes ó posto deberán aportar, xunto coa solicitude en modelo normalizado que figura no anexo, o currículum vitae acompañado de copias compulsadas dos méritos, así como declaración xurada en como non teñen incompatibilidades, que os datos aportados son certos e que se someten ao establecido nas bases, segundo o xa indicado na base III. Será de aplicación o baremo contemplado nas bases xerais de contratación de persoal laboral temporal publicadas no BOP número 104 do día 7 de maio do 2008 para prazas de persoal de obras e servizos na súa Base III.2. O devandito baremo aplicable é o seguinte: Sobre un máximo de dez puntos. a) Formación Profesional teórico — práctica en materias relacionadas coa praza obxecto de selección: - 0.10 puntos por cada 30 horas de formación en cursos, másters e análogos, ata un máximo de 0.5 puntos. - 0.5 puntos por categoría profesional acreditada, oficial de primeira ou semellante que teña relación coa praza. Neste apartado a puntuación máxima é de 1 punto. b) Experiencia profesional: A razón de 0.10 puntos por cada mes traballado en cometidos semellantes ós da praza obxecto da convocatoria, ata un máximo de 1,64 puntos c) Cargas familiares. Ata un máximo de 1 punto. - Por cada fillo menor de 18 anos que conviva no fogar do aspirante á praza ó seu cargo e que non perciba retribucións 0.15 ata un máximo de 0.60 puntos. d) Por pertencer a colectivos en dificultade de inserción laboral: A puntuación máxima neste apartado é de 0,36 puntos. Enténdese que pertence a un colectivo en dificultade de inserción laboral todo aquel traballador que estea desempregado e inscrito coma demandante de emprego no Servizo Público de Emprego, e no que concorra algunha das seguintes circunstancias. - Desempregado menor de 30 anos.0,06 puntos. - Desempregados maiores de 45 anos.0,06 puntos. - Mulleres desempregadas.0,06 puntos. - Desempregados de longa duración.0,06 puntos. - Desempregados en situación de exclusión social.0,06 puntos. - Familias monoparentais.0,06 puntos. - Vítimas de violencia doméstica.0,06 puntos. e) Proba práctico - profesional que así se determine nas condicións específicas da praza ata un máximo de 6 puntos. O Tribunal poderá acordar neste punto o que considere oportuno en canto a realización e valoración da correspondente proba. O Tribunal si ten dubida no curriculum dalgún aspirante podrá realizar unha entrevista curricular para solventar dita dúbida. O candidato que acade a puntuación maís alta será proposto polo tribunal para ocupar a praza ofertada. As presentes bases, son específicas para esta praza e complementan ó reflexado nas bases xerais. Unha vez aprobadas pola Alcaldía-Presidencia e expirado o prazo de presentación de instancias o alcalde dictará Resolución no prazo máximo de dez (10) días hábiles, pola que se declarará aprobada a lista provisional de admitidos e excluidos con indicación, se é o caso, dos motivos de exclusión. Esta resolución será publicada no Taboleiro de Anuncios da Casa do Concello e dentro dos dez (10) días hábiles seguintes ó desta última publicación poderanse subsanar os posibles defectos ou omisións na documentación presentada de acordo co artigo 71 da Lei 30/1992, de 26 de novembro. De non existir aspirantes excluídos, o alcalde elevará a definitiva a lista provisional na mesma resolución de aprobación. Se os houbese, unha vez rematado o prazo de subsanacións, a Alcaldía aprobará a lista definitiva de admitidos e excluidos que será publicada igualmente no Taboleiro de Anuncios da Casa do Concello. Nesta última publicación incluirase ademais a composición nominal do Tribunal de Selección (titulares e suplentes) ós efectos das posibles recusacións. A publicación dos sucesivos anuncios efectuarase no Taboleiro de Anuncios da Casa do Concello. O Tribunal axustaráse á estructura do tribunal disposta na Base IX das bases xerais de contratación de persoal laboral temporal. En Cee a 17 de febreiro de 2010. O ALCALDE. Asdo. Ramón Vigo Sambade. SOLICITA: Se me teña por presentado/a e admitido/a ó proceso selectivo para a contratación temporal de 1 praza para persoal auxiliar de axuda no fogar de acordo coas Bases aprobadas para a citada convocatoria, en sustitución dunha renunciante, polo período que resta da subvención. En Cee, a de de 2010. Asdo.: